Meclîsê Iraqî dima ke Fermandarê Hêzê Qudûsî yê pabesteyê Artêşa Muxafizanê Şorişî ya Îranî Qasim Silêmanî Iraq de ame kiştene ame pêser.
Meclîsê Iraqî waştişê ‘‘îptalkerdişê pêkerdişê asayîş û stratejîkî yê DYA û  welatî ra vetişê hêzanê xerîban girewt dest. Badê pêvînayîşan pêşnameyê qanûnî yo ke vano wa leşkerê DYA wa welatî ra bivejîyê ame qebulkerdene.
Parlamentero Şîî yo iraqij Ammar El Sîblî ard ziwan ke DAÎŞÎ bin kewt û hinî hêzanê DYA rê hewcedarî çîna û vat ‘‘Hêzê ma yê asayîşî  esto ke ma welatê xo bipawê.‘‘
DYA ya adara 2003î ra heta tebexa 2010î Iraq de operasyonê leşkerî kerdî kanûnê 2008î de di pêkerdişê stratejîkî kerdî. Iraq de 9 baregehî û 5 hezar û 200 leşkerê DYA estê.
